**ZAPISNIK SJEDNICE ŠKOLSKOG ODBORA**

Zapisnik sa 14. sjednice Školskog odbora OŠ Vjekoslava Kaleba Tisno, održane 09. siječnja 2015. godine u 10.00. sati u prostoru knjižnice OŠ Vjekoslava Kaleba.

Sjednici su nazočni: Kristijan Jareb, predsjednik; Maja Klarin, Martina Fantov i Silvio Šoda, članovi; Željka Ljubić, zamjenica ravnateljice.

Za zapisničara je postavljen Silvio Šoda.

Nenazočni su: Miro Torić, Jana Ukas i Antonija Modrušan.

Predsjednik Školskog Odbora Kristijan Jareb je otvorio sjednicu pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 13. sjednice,
2. Rješavanje natječaja za učitelj/ica gitare - na neodređeno nepuno radno vrijeme (20 sati tjedno), 1 izvršitelj/ica
3. Rješavanje natječaja za učitelj/ica klavira - na neodređeno nepuno radno vrijeme (20 sati tjedno), 1 izvršitelj/ica
4. Rješavanje natječaja za učitelj/ica klarineta - na neodređeno nepuno radno vrijeme (18 sati tjedno), 1 izvršitelj/ica
5. Rješavanje natječaja za učitelj/ica fizike - na neodređeno nepuno radno vrijeme (12 sati tjedno), 1 izvršitelj/ica
6. Rješavanje natječaja za učitelj/ica hrvatskog jezika - na neodređeno nepuno radno vrijeme (09 sati tjedno), 1 izvršitelj/ica
7. Odluka o oslobođenju od plaćanja participacije učenika glazbene škole na temelju slabog socijalnog statusa
8. Razno

*Ad.1.* Na zapisnik sa 13. sjednice Školskog odbora nitko od nazočnih članova nije imao primjedbe te je zapisnik jednoglasno prihvaćen.

*Ad.2., 3. i 4.* Na raspisane natječaje za učitelja klavira, klarineta i gitare nije bilo prijavljenih kandidata, te će se odlukom Škoslkog odbora dosadašnjim djelatnicima koji su zaposleni na temelju ugovora o djelu isti i produžiti najduže do kraja redovne nastave u školskoj godini 2014./2015.

*Ad.5.* Na raspisani natječaj za učitelja fizike prijavila su se dva kandidata i to:

1. Daniel Berović, diplomirani inženjer elektrotehnike, iz Šibenika
2. Mario Benat, diplomirani inženjer prometa, iz Šibenika.

S obzirom da ni jedan ni drugi kandidat ne zadovoljavaju uvjete natječaja, zamjenica ravnateljice predlaže Daniela Berovića. Školski odbor je jednoglasno prihvatio prijedlog zamjenice ravnateljice, uz uvjet ponavljanja natječaja u roku od 5 mjeseci zbog nestručnosti djelatnika.

*Ad.6.* Na natječaj za učitelja/icu hrvatskog jezika prijavilo se 8 kandidata i to:

1. Matea Jakelić Bilić, magistra hrvatskog jezika i književnosti, iz Vodica
2. Lucija Cvitan, profesor hrvatskog jezika i književnosti, iz Tribunja
3. Ana Junaković, diplomirani učitelj s pojačanim programom iz nastavnog predmeta hrvatski jezik, iz Pirovca
4. Sanja Macura, profesor hrvatskog jezika i književnosti, iz Šibenika
5. Danijela Šaja, magistra primarnog obrazovanja, iz Biograda na moru
6. Ivana Begović, magistra hrvatskog jezika i književnosti, iz Zadra
7. Katarina Vargek, profesor hrvatskog jezika i književnosti, iz Skradina
8. Ivana Tičić, magistra edukacije hrvatskog jezika i književnosti i magistra edukacije talijanskog jezika i književnosti, iz Šibenika

Svi kandidati zadovoljavaju uvjete natječaja osim Ivane Tičić koja na natječaj nije poslala potvrdu o nekažnjavanju, te o njezinoj zamolbi Školski odbor nije raspravljao. Zamjenica ravnateljice predlaže Katarinu Vargek, koju je Školski odbor jednoglasno prihvatio.

*Ad.7.* Školski odbor je dobio zamolbu majke učenika M.L.F, koji pohađa drugi razred osnovne glazbene škole, u kojoj traži da je se oslobodi plaćanja mjesečne participacije za školovanje učenika, kao i najma instrumenta. Majka je uz molbu priložila i potvrdu Centra za socijalnu skrb Šibenik (KLASA: 550-01/14-02/1, URBROJ: 2182-19-03/28-14/3774, od 11. prosinca 2014.), kojom potvrđuje svoj socijalni status. Školski odbor je na temelju članka 3. stavak 2. alineja 4. Odluke o iznosu participacije i cijeni obrazovanja za školsku godinu 2014./2015. (KLASA: 602-01/14-01/19 URBROJ: 2182/1-12/1-10-14-1, od 02.06.2014.), jednoglasno donio odluku o oslobađanju učenika od plaćanja participacije, dok oslobađanje od plaćanja najma instrumenta nije predviđeno navedenom Odlukom, te Školski odbor o tom zahtjevu ne može odlučivati.

*Ad.8.* Pod točkom Razno nije bilo rasprave.

Sjednica je završila u 10.45. sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/14-01/14

URBROJ: 2182/1-12/1-10-14-2

Tisno, 09. siječnja 2015.